Йыллыҡ яуым-төшөмxa0— 300—600xa0мм. Республика территорияһында, атмосфера циркуляцияһы менән бәйле, яуым-төшөмдөң айырмалы булыуы күҙәтелә. Быға Урал тауҙары йоғонто яһай. Урал тауҙарының көнбайыш яғында дөйөм яуым-төшөм 640—700xa0мм, көнсығыш яғында 300—500 мм-ҙан артмай. Яуым-төшөмдөң 60—70xa0% апрель— октябрь айҙарына тура килә. Иң иртә ҡар ҡатламы барлыҡҡа килеүеxa0— 12-20 сентябрь, иң иртә тотороҡло ҡар ҡатламы ятыуыxa0— 16-24 октябрь, таулы райондарҙа 5-12 октябрь, уртаса ҡар ҡатламы ятыу ваҡытыxa0— 3-13 ноябрь. Уртаса ҡарҙан асылған ваҡытxa0— 14-24 апрель. Уртаса 153—165 көн, таулы райондарҙа 171—177 көн ҡар ята. Ҡар ҡатламы бейеклеге уртаса 36-55xa0см, иң ҡалын ҡатлам 106—126xa0см. Иң ҡалын ҡар ҡатламының тығыҙлығыxa0— 240—300 кг/м3.